Skandale e peripeci shoqërojnë Olimpiket e Rios
Rreziku i zikës, uji i ndotur në mjedise ku do të zhvillohen garat, skandali për doping, por edhe shpresa të mëdha për lavdi olimpike në Lojërat e Rios
Lojërat Olimpike në Rio hapen zyrtarisht sot. Ceremonia e hapjes gjithmonë pritet me kuriozitet dhe entuziazëm, por vetë Lojërat rrallë herë kalojnë pa probleme. Edhe Lojërat e Rios kanë përjetuar disa peripeci, ende pa filluar. Flamuri Olimpik u soll me anije në Rio. Pasi u prit me protesta në rrugë, organizatorët u detyruan të ndryshojnë itinerarin e flakës olimpike. Por Lojërat e sivjetshme kanë parë edhe probleme të tjera. Komiteti Olimpik Ndërkombëtar dhe Agjencia Botërore Anti-Doping janë vënë përballë njëra-tjetrës në skandalin e dopingut të sportistëve rusë që ka kërcënuar pjesëmarrjen e gjithë ekipit rus në Olimpike. Rreziku i Zikës përbën një kokëçarje më vete. Në Brazil mbi 1700 foshnje kanë lindur me probleme që besohet se janë shkaktuar nga virusi Zika që përcillet nga mushkonjat. Gjiri i Guanabaras, ku do të zhvillohen një numër garash rezulton i ndotur nga ujërat e zeza dhe mbeturinat. Specilistët kanë bërë paralajmërime: paralajmëron një biolog Shqetësime për dhunë të tepruar janë ngritur nga Amnesty International: thotë Renata Neder e organizatës Amnesty International. Sportistë nga mbarë bota kanë mbërritur në Rio. Për disa, si mundësja indiane Sakshi Malik, lavdia e Olimpikeve e tejkalon rrezikun. Gjimastja ritmike nga Ukraina Ganna Rizatdinova thotë se lojërat i japin mundësi shpagimi për aneksimin e Krimesë nga Rusia. Mbi 11 mijë sportistë janë regjistruar për të konkurruar në Lojërat e Rios. Megjithë skandalet, ujin e ndotur, mushkonjat dhe protestat, pjesëmarrja mbetet kurorëzimi i ëndrrave të një jete. Sporti, mbi të gjitha, është ngadhnjimi mbi vështirësitë.